Cum arată echipa etapei cu numărul 29 din Superligă
Liga Profesionistă de Fotbal a anunțat echipa etapei cu numărul 29 din Superliga României.
"Superjucătorul Etapei" Ianis Stoica, cel care a decis meciul Hermannstadt-ului cu Oțelul, cu două reușite în minutele 26' și 49', nu lipsește din primul "11" alcătuit de reprezentanții LPF. Sepsi OSK are patru jucători, Bogdan Oteliţă, Florin Ştefan, Cosmin Matei și Marius Ştefănescu care au făcut senzație cu Voluntari.
Din nou decisiv pentru Universitatea Craiova, cu un super gol marcat în minutul 30 contra celor de la Rapid, Alexandru Mitriță a fost inclus și în această ediție de echipa etapei, alături de un alt coleg, Laurențiu Popescu.
Și U Cluj are un reprezentant, pe Lucas Masoero (29 de ani), care a avut o evoluție impresionantă în apărarea clujenilor, în victoria de pe Cluj Arena împotriva celor de la FC Botoșani.
Echipa etapei 29: Laurenţiu Popescu (Universitatea Craiova) - Bogdan Oteliţă (Sepsi OSK Sf. Gheorghe) - Lucas Masoero (Universitatea Cluj) - Arlind Ajeti (CFR 1907 Cluj) - Florin Ştefan (Sepsi OSK Sf. Gheorghe) - Andrej Fabry (UTA Arad) - Alessandro Murgia (FC Hermannstadt) - Cosmin Matei (Sepsi OSK Sf. Gheorghe) - Marius Ştefănescu (Sepsi OSK Sf. Gheorghe) - Ianis Stoica (FC Hermannstadt) - Alexandru Mitrţă (Universitatea Craiova).
Urmăriți SPORT.RO și pe Google News